Београд је напустио на почетку Априлског рата 1941. године и заједно са супругом отишао у Будимпешту, одакле су авионом отишли за Турску, потом у Јерусалим и Каиро. У Каиру се запослио при Пан американ ворлд ервејзу, које га је евакуисало у Гану пред нападима Немачког афричког корпуса под командом генерала Ромела. Његова супруга Мирјана је успела да оде за САД и тамо добије посао у амбасади Краљевине Југославије у Вашингтону.